《望江南 其六》
清代·严绳孙

听宛转，愁到渡江多。杏子雨馀梅子雨，柳枝歌罢竹枝歌。

一抹远山螺。

曾几日，轻扇掩纤罗。白发黄金双计拙，绿阴青子一春过。

归去意如何。

作者简介：（1623—1702）江苏无锡人，字荪友。以诗古文辞擅名。康熙十八年，以布衣举博学鸿儒，试日仅赋一诗而出。授检讨，修《明史》，充日讲起居注官。迁右中允，乞归。工书画，有《秋水集》。